কাউয়ার চর গ্রামের সেলিনা বেগমের বয়স ৬০ পেড়িয়ে গেলেও এখনও মাছ শুকানোর কাজ করছেন। বার্ধক্যের কারনে এখন আর দূরে যেতে পারেন না তাই ঘরের সামনের উঠানেই তিনি জেলেদের কাছ থেকে অল্পদামে মাছ কিনে শুকিয়ে বিক্রি করেন। অর্ধ শতকের বেশি সময় ধরে তিনি এ কাজ করছেন। তিনি বলেন, ছোড থেইক্কা এই হানে আছি। কত মানুষের উন্নতি দ্যাখছি। আগে যারা মোর বাবার কাছ থেকে মাছ কিইন্না বিক্রি করতো তারা এ্যাহন মাছের বেপারী হইয়া গ্যাছে। আর আমরা ২/৩’শ মানুষ হেই চরেই পইড়্যা আছি। হয়তো এইহানেই বালির মধ্যে মরতে হইবে।